158. ΑΠΟΦΑΣΗ ΥΠΟΥΡΓΟΥ ΚΟΙΝ. ΑΣΦΑΛΙΣΕΩΝ Αριθ. Β1/21/21/1334 της 25 Μαΐου/2 Ιουν. 1983 (ΦΕΚ Β΄ 310) Έγκριση Κανονισμού "για τον τρόπο ασφάλισης στο ΙΚΑ των απασχολουμένων με σύμβαση μίσθωσης έργου". Έχοντας υπόψη: 1)Τις διατάξεις του άρθρ. 16 του Α.Ν. 1846/51 "περί κοινωνικών ασφαλίσεων" όπως τροποποιήθηκαν μεταγενέστερα. 2)Τις διατάξεις των άρθρ. 1 και 5 του Ν.Δ. 3710/ 1957 "περί τροποποιήσεως της περί διοικήσεως και ελέγχου του Ιδρύματος Κοινωνικών Ασφαλίσεων". 3)Τις διατάξεις του άρθρ. τέταρτου του Νόμ. 1305/82 "για την κύρωση της Πράξης Νομοθετικού περιεχομένου" για την αύξηση των κατωτάτων ορίων και των λοιπών συντάξεων του ΙΚΑ "και άλλες διατάξεις". 4)Τις υπ' αριθ. 80 και 94 αποφάσεις του Δ.Σ. του ΙΚΑ που λήφθηκαν και τις αριθ. 14/14.4.83 και 15/21.4.83 συνεδριάσεις του αντίστοιχα και υποβλήθηκαν σ' εμάς με το Α.20/Α.Α./28.4.83 έγγραφο του Ιδρύματος, αποφασίζουμε: Εγκρίνουμε τον κανονισμό "για τον τρόπο ασφάλισης στο ΙΚΑ των απασχολουμένων με σύμβαση μίσθωσης έργου" ως κατωτέρω: Ασφαλιζόμενα πρόσωπα -προϋποθέσεις Άρθρ.1.-Από την 1η Μαΐου 1983 υπάγονται υποχρεωτικά και αυτοδίκαια στην ασφάλιση του ΙΚΑ τα πρόσωπα που παρέχουν την προσωπική τους εργασία με σύμβαση μίσθωσης έργου εφόσον πρόκειται για απασχόληση, η οποία παρέχεται κατά κύριο η συγκύριο επάγγελμα και, όσον αφορά το χρόνο και τον τόπο απασχολήσεως με συνθήκες απαντώμενες επί μισθώσεων εργασίας. Απασχολήσεις της ανωτέρω μορφής στον ίδιο εργοδότη, οι οποίες αντιστοιχούν σε λιγότερες των 5 μερών εργασίας κατά μήνα δεν καταλαμβάνονται από τις διατάξεις του παρόντος. Ημέρες εργασίας Άρθρ.2.-Για τον υπολογισμό των ημερών εργασίας των παραπάνω προσώπων που αναγνωρίζονται στην ασφάλιση εφαρμόζονται κατά περίπτωση οι διατάξεις του άρθρ. 18 του Κανονισμού Ασφάλισης του ΙΚΑ. Υπολογισμός - Καταβολή εισφορών Άρθρ.3.-1Οι ασφαλιστικές εισφορές υπολογίζονται βάσει του ποσοστού ασφαλίστρου που ισχύει κάθε φορά (εργοδότη και ασφ/νου) επί του πραγματικού ή τεκμαρτού, ανάλογα την περίπτωση, ημερήσιου μισθού και βαρύνουν κατά την προβλεπόμενη από την παρ. 1 του άρθρ. 25 του Α.Ν. 1846/ 1951, όπως τροποποιήθηκε, αναλογία τον ασφαλισμένο και τον εργοδότη. 2.Ως χρόνος καταβολής των εισφορών ορίζεται η τελευταία ημέρα του μήνα, μέσα στον οποίο παρέχεται η εργασία. Υπεύθυνος Εργοδότης Άρθρ.4-1.Υπεύθυνος για τις απέναντι του ΙΚΑ υποχρεώσεις σχετικά με την εφαρμογή του παρόντος κανονισμού είναι ο κατά τις διατάξεις περί μισθώσεως έργου του Α.Κ. (681-702) εργοδότης (Δημόσιο, φυσικά ή νομικά πρόσωπα δημοσίου ή ιδιωτικού δικαίου). 2.Οι κατά την προηγούμενη παράγραφο εργοδότες υποχρεούνται να αναγγέλουν στα κατά τόπους αρμόδια Υποκ/τα του ΙΚΑ την έναρξη και λήξη της απασχόλησης των προσλαμβανομένων με σύμβαση μίσθωσης έργου μισθωτών και να καταχωρούν αυτούς σε ιδιαίτερες μισθοδοτικές καταστάσεις. (Αντί για τη σελ.70,849) Σελ. 70,849(α) Τεύχος ΣΤ63-Σελ. 99 Ίδρυμα Κοινωνικών Ασφαλίσεων 15Β.Β.α.157-158 